

ALŪKSNES NOVADA PAŠVALDĪBAS DOME

**SOCIĀLĀ, IZGLĪTĪBAS UN KULTŪRAS**

**KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

Alūksnē

**SĒDES PROTOKOLS**

2024. gada 15. augustā Nr. 9

Atklāta sēde sasaukta un sākta plkst.10.00 Dārza ielā 11, Alūksnē, Alūksnes novadā zālē 1.stāvā, sēde slēgta plkst.11.20

Sēdi vada Sociālās, izglītības un kultūraskomitejas priekšsēdētāja Līga LANGRATE

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās komitejas locekļi:

Dzintars ADLERS

Arturs DUKULIS

Aivars FOMINS

Artūrs GRĪNBERGS

Maruta KAULIŅA

Līga LANGRATE

Ilze LĪVIŅA

Jānis SADOVŅIKOVS

Sēdē piedalās interesenti:

Eva AIZUPE, Evita APLOKA, Ieva BALTĀ-PILSĒTNIECE, Ingus BERKULIS, Sanita BUKANE, Lāsma ĒVELE, Gunta KUPČA, Inga MEIRĀNE, Ilze POSTA, Ingrīda SNIEDZE, Druvis TOMSONS, Reinis VĀRTUKAPTEINIS, Inese ZĪMELE-JAUNIŅA

L.LANGRATE atklāj komitejas sēdi (pielikumā izsludinātā sēdes darba kārtība uz 1 lapas). Informē, ka darba kārtībā izmaiņu nav.

Darba kārtība:

1. Par projektu “Esi vesels Bānīša zemē!”.
2. Par saistošo noteikumu Nr. \_/2024 “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā”” izdošanu.
3. Par grozījumiem Alūksnes novada pašvaldības domes 30.11.2023. lēmumā Nr. 379 “Par amata vietām un atlīdzību Alūksnes novada Sociālo lietu pārvaldei”.
4. Informācija par izglītojamo sniegumu valsts pārbaudes darbos 2023./2024. mācību gadā.
5. Informācija par izglītojamo skaita prognozi 2024./2025.mācību gadam.
6. **Par projektu “Esi vesels Bānīša zemē!”**

Ziņo: I.ZĪMELE-JAUNIŅA (pielikumā lēmuma projekta kopija uz 1 lapas).

L.LANGRATE interesējas par projekta aktivitātēm.

I.ZĪMELE-JAUNIŅA atbild, ka ir paredzēti bezmaksas pasākumi, ko var organizēt piesaistot trenerus, kā arī neliela summa ir paredzēta inventāra iegādei. Informē, ka uz domes sēdi varēs nosaukt konkrētākas aktivitātes.

L.LANGRATE jautā, vai projektā varēs paredzēt aktivitātes arī senioriem.

I.ZĪMELE-JAUNIŅA atbild, ka aktivitātes var paredzēt visām vecuma grupām.

*Izsakās A.DUKULIS.*

Sociālās, izglītības un kultūras komitejas locekļi, atklāti balsojot, “par” – 8 (Dz.ADLERS, A.DUKULIS, A.FOMINS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Par saistošo noteikumu Nr. \_/2024 “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā”” izdošanu**

Ziņo: I.POSTA (pielikumā lēmuma projekta un saistošo noteikumu projekta kopija ar paskaidrojuma rakstu uz 5 lapām).

L.LANGRATE izsaka priekšlikumu precizēt noteikumu 9.punktu. Norāda, ka noteikumu 9.2.punktā ir uzskaitīti sociālie pakalpojumi dzīvesvietā. Jautā, vai grupu mājas pakalpojumam, krīzes istabas pakalpojumam, veļas mazgāšanas un higiēnas pakalpojumam, daudzfunkcionālā sociālo pakalpojumu centra pakalpojumiem būtu jābūt zem sadaļas “Pakalpojumi dzīvesvietā”. Iesaka paredzēt, ka pašvaldība sniedz šādus pakalpojumus.

I.POSTA atbild, ka par to izdiskutēs pārvaldē un tad sniegs atbildi.

L.LANGRATE iesaka papildināt pakalpojumus ar specializētā transporta pakalpojumu, jo Sociālā lietu pārvalde to nodrošina.

I.POSTA norāda, ka pārvalde nesniedz šādu pakalpojumu, jo nav tāda transporta.

L.LANGRATE izsaka priekšlikumu saistošo noteikumu 74.22.punktu izteikt: “Specializēto darbnīcu ietvaros nodrošina nodarbības Eiropas Savienības politiku instrumentu projektu ietvaros”. Paskaidro, ka šobrīd šis punkts paredz, ka tiek nodrošinātas dažādas nodarbības, kuru laikā persona tiek apmācīta izgatavot dažādas lietas no koka, auduma, keramikas un citiem materiāliem. Uzskata, ka, mainot punkta formulējumu, tiktu atvērta plašāka iespēja nodarbībām. Aicina balsot par priekšlikumu.

Sociālās, izglītības un kultūras komitejas locekļi, atklāti balsojot, “par” – 3 (A.DUKULIS, A.GRĪNBERGS, L.LANGRATE), “pret” – 5 (Dz.ADLERS, A.FOMINS, M.KAULIŅA, I.LĪVIŅA, J.SADOVŅIKOVS), “atturas” – nav, nolemj:

Noraidīt iesniegto priekšlikumu.

L.LANGRATE atgādina, ka grupu mājas (dzīvokļa) pakalpojums nodrošina mājokli un individuālu atbalstu sociālo problēmu risināšanā, prasmju un iemaņu attīstīšanā, lai persona varētu uzsākt patstāvīgu dzīvi vai spētu pēc iespējas neatkarīgi funkcionēt grupu mājā (dzīvoklī). Informē, ka grupu mājas pakalpojumu sniedz vai nodrošina pilngadīgām personām ar garīga rakstura traucējumiem, kuras objektīvu apstākļu dēļ nevar dzīvot pastāvīgi, kuras pēc valsts institūciju ilgstošas sociālās aprūpes, sociālās rehabilitācijas institūciju pakalpojumu saņemšanas pāriet uz dzīvi sabiedrībā, kā arī pilngadīgām personām ar garīga rakstura traucējumiem, kuras var potenciāli nonāk institūcijā. Informē, ka nepiekrīt, ka grupu dzīvokļu rindā var tikt uzņemta persona, tad, ja viņa gaida rindā uz pansionātu, kā arī nepiekrīt nosacījumam, ka tai ir jābūt vienīgai personai mājsaimniecībā vai citas personas, ar kurām persona dzīvo vienā mājsaimniecībā, nespēj sniegt tai nepieciešamo palīdzību un atbalstu pašaprūpes nodrošināšanā un sadzīves organizēšanā. Uzskata, ka jebkura pilngadīga persona drīkst vēlēties dzīvot neatkarīgi no ģimenes.

I.POSTA paskaidro, ka grupu mājas dzīvokļa piešķiršanas kārtība ir noteikta Sociālās palīdzības pakalpojumu likumā, kā arī vadoties pēc vadlīnijām un Ministru kabineta noteikumiem sociālais darbinieks pēc individuālas izvērtēšanas nosaka, vai persona var pretendēt uz grupu dzīvokli.

*Notiek diskusija, kurā piedalās M.KAULIŅA, L.LANGRATE, I.POSTA.*

L.LANGRATE jautā, vai Sociālo lietu pārvaldē var saņemt informāciju par grupu mājas pakalpojumu sniedzēju reģistru.

I.POSTA atbild, ka reģistrs ir pieejams Labklājības ministrijas mājaslapā.

L.LANGRATE aicina Sociālo lietu pārvaldei izveidot mājaslapu, lai informācijas par pakalpojumiem un sociālo darbu būtu pieejama arī attālināti.

I.POSTA informē, ka tiek gatavota informācija, kura tiks ievietota pašvaldības mājaslapā. Norāda, ka atsevišķa mājaslapa Sociālo lietu pārvaldei netiks veidota.

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.FOMINS, A.GRĪNBERGS, M.KAULIŅA, I.LĪVIŅA, J.SADOVŅIKOVS), “pret” – nav, “atturas” – 1 (L.LANGRATE), nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

L.LANGRATE informē, ka balsojumā atturējās līdz precizējumu sagatavošanai.

1. **Par grozījumiem Alūksnes novada pašvaldības domes 30.11.2023. lēmumā Nr. 379 “Par amata vietām un atlīdzību Alūksnes novada Sociālo lietu pārvaldei”**

Ziņo: L.LANGRATE (pielikumā lēmuma projekta kopija uz 1 lapas un papildu informācija uz 4 lāpām).

Sociālās, izglītības un kultūras komitejas locekļi, atklāti balsojot, “par” – 8 (Dz.ADLERS, A.DUKULIS, A.FOMINS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Informācija par izglītojamo sniegumu valsts pārbaudes darbos 2023./2024. mācību gadā**

G.KUPČA informē par 9. un 12.klasu skolēnu sniegumu centralizētajos eksāmenos (pielikumā informācija uz 6 lapām).

*Dz.ADLERS pārtrauc darbu komitejas sēdē.*

Deputāti pieņem informāciju zināšanai.

1. **Informācija par izglītojamo skaita prognozi 2024./2025.mācību gadam**

G.KUPČA iepazīstina ar izglītojamo skaita prognozi 2024./2025.mācību gadam (pielikumā informācija uz 3 lapām).

Deputāti pieņem informāciju zināšanai.

*Sēdes ziņojumi, priekšlikumi, komentāri, diskusijas atspoguļoti sēdes audioierakstā.*

Sēdi slēdz plkst. 11.20

*Sēdes protokola parakstīšanas datums skatāms elektroniskā paraksta laika zīmogā*

Sēdi vadīja L.LANGRATE

Sēdi protokolēja E.BALANDE

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU